ZRUŠENÉ všeobecne záväzným nariadením č. 4/2007.

Všeobecne záväzné nariadenie
hlavného mesta Slovenskej republiky Bratislavy
č. 8/1995
zo dňa 21. decembra 1995,
ktorým sa mení a dopĺňa všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993 

Čl. I 
Všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993 sa mení a dopĺňa takto: 
(1) Funkčné využitie územia, ktoré bolo určené Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7.4.1994, sa mení v katastrálnych územiach mestských častí Petržalka, Jarovce, Rusovce, Čunovo podľa tabuliek zmien a doplnkov v návrhu funkčného členenia plôch č. 1 až 4 a podľa výkresu č. 1 (príloha č. 1 tohto nariadenia) nasledovne: 

Mestská časť Bratislava-Petržalka 
a)	v lokalite 1a - bod „B“ Zadné lúky medzi diaľnicou D2 a železničnou traťou 
z funkcie ochranná zeleň a poľnohospodárska pôda na funkciu ochranné pásmo VVN a ochranná zeleň, 
b)	v lokalite 1b - Janíkovské pole od bodu „A“ po hranicu katastra 
z funkcie plochy pre rozvoj mestských a miestnych funkcií na funkciu nová trasa VVN s ochranným pásmom a plochy pre rozvoj mestských a miestnych funkcií, 
c)	v lokalite 2a - Janíkov dvor južne od železničnej trate po bod „A“ 
z funkcie ochranné pásmo produktovodov, plochy pre rozvoj mestských a miestnych funkcií na funkciu spoločný súbeh ochranných pásiem vedení: VVN, kanalizačného zberača D a produktovodov, plochy pre rozvoj mestských a miestnych funkcií, 
d)	v lokalite 2b - južne od Orechovej cesty 
z funkcie ochranné pásmo produktovodov, ochranná zeleň, občianska vybavenosť, šport na funkciu zmena trasy produktovodov a VVN s ochranným pásmom južne od Orechovej cesty, 
e)	v lokalite 3 - Janíkov dvor, Orechová cesta po umelý kopec 
z funkcie rámcový funkčný profil občianska vybavenosť na funkciu ochranné pásmo zberača D, VVN a produktovodov, ochranná zeleň, 

Mestská časť Bratislava-Jarovce 
f)	v lokalite 1 - Nový diel 
z funkcie ochranné pásmo produktovodov Slovnaft - Schwechat na funkciu posun územnej rezervy koridoru produktovodov Slovnaft - Schwechat a ich ochranného pásma, 
g)	v lokalite 2a - Horné senokosy, Dolné senokosy 
z funkcie plochy pre rozvoj mestských a miestnych funkcií a biokoridor na funkciu ochranné pásmo VVN, plochy pre rozvoj mestských a miestnych funkcií, biokoridor, 
h)	v lokalite 2b - Dolné senokosy pri Rusovskej ceste 
z funkcie poľnohospodárska pôda na funkciu ochranné pásmo VVN a poľnohospodárska pôda, 

Mestská časť Bratislava-Rusovce 
ch)	v lokalite 1a - Ľanoviská, Záhrady pri priesakovom kanáli 
z funkcie poľnohospodárska pôda na funkciu ochranné pásmo VVN a poľnohospodárska pôda, 
i)	v lokalite 1b - Vyšné pažite 
z funkcie šport na funkciu ochranné pásmo VVN a šport, 
j)	v lokalite 1c - Drienkový les, Záhrady pri vodnom zdroji Rusovce - Ostrovné lúčky - Mokraď 
z funkcie les na funkciu ochranné pásmo VVN a ochranná zeleň, 
k)	v lokalite 1d - Rusovské jazero 
z funkcie vodná plocha na funkciu ochranné pásmo VVN a vodná plocha, 

Mestská časť Bratislava-Čunovo 
l)	v lokalite 1 - od vodného zdroja Rusovce -Ostrovné lúčky - Mokraď po prechodový objekt pri priesakovom kanáli 
z funkcie les na funkciu ochranné pásmo VVN a ochranná zeleň. 
(2) Návrh zásobovania elektrickou energiou, ktorý bol určený Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky č. 640/1994 zo dňa 7. 4. 1994, sa mení podľa tabuľky zmien a doplnkov v návrhu zásobovania elektrickou energiou č. 5 a podľa výkresu č. 3.3. (príloha č. 2 tohto nariadenia) nasledovne: 
a)	v lokalite 1 – Petržalka
situovanie vedenia VVN južne od železnice - Janíkov dvor a do priestoru medzi železnicou a budúcou trasou diaľnice D2 v oblasti Nové pole, Zadné Lúky zaústenie do TR Petržalka I. vrátane odbočenia v smere na TR Karlova Ves, 
b)	v lokalite 2 - Petržalka, Jarovce, Rusovce, Čunovo
vyvedenie výkonu z vodnej elektrárne Čunovo 110 kV kábelovým a 110 kV vzdušným vedením do TR 110/22 kV Petržalka I. 
(3) Návrh teplofikácie, ropovodov a produktovodov, ktorý bol určený Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7. 4. 1994, sa mení podľa tabuľky zmien a doplnkov v návrhu teplofikácie, ropovodov a produktovodov č. 6 a podľa výkresu č. 3.4. (príloha č. 3 tohto nariadenia) nasledovne: 

v lokalite č. 1 - Petržalka - Jarovce 
posun územnej rezervy koridoru produktovodov Slovnaft - Schwechat južným smerom v nadväznosti na koridor VVN a kanalizačný zberač "D" 

Čl. II 
Zmeny a doplnky Aktualizácie územného plánu hlavného mesta Slovenskej republiky Bratislavy, rok 1993 podľa tohto nariadenia sú uložené na miestnych úradoch mestských častí Bratislava-Petržalka, Bratislava-Jarovce, Bratislava-Rusovce, Bratislava-Čunovo, na Úrade životného prostredia hlavného mesta Slovenskej republiky Bratislavy, na Obvodnom úrade životného prostredia Bratislava V a na Magistráte hlavného mesta Slovenskej republiky Bratislavy. 

Čl. III 
Toto všeobecne záväzné nariadenie nadobúda účinnosť 31. januára 1996. 

Peter Kresánek v. r.
primátor